钦定古今图书集成/历象汇编/岁功典/第022卷 > 永平府
## 钦定古今图书集成/历象汇编/岁功典/第022卷 > 永平府

元日，官府望阙遥贺。礼毕，盛服诣公署，往来交庆。士
民家昧爽设庭燎，爇香烛，奠祀真宰祖檷，仍设于堂
供献家人卑幼拜家长，举觞称寿。贵家爇丹药户内，
谓之“辟瘟”；喧鼓吹于庭院，谓之“闹厅。”炽栗炭于堂中，
以迎旺气。旦日出，占色红。晴及西南风收，薥秫霞红，
主丝贵霜重有雪，主夏秋大旱，云雾兵动人灾。取除
夕所置百种而量较之，出息者丰获。启视鞂豆而次
数之，以粒卜“月润者其月雨，干者其月旱。”人饮水，主
五谷，丹黄忌之。户前置水，则主消灾。所插芝麻鞂，主
门户清吉，诸福咸臻。所夙具肴馔，可供三日用。戚里
闭门罢市，盛服交贺，甥婿来谒留饮。